2015.10.05.

ÁLLAMPUSZTAI ORSZÁGOS BÜNTETÉS-VÉGREHAJTÁSI INTÉZET

záró sajtóközlemény

**AZ Állampusztai Büntetés-végrehajtási Intézet Naperőműve (KEOP-4.10.0/K/14-2014-0021)**

**90,86 millió forint európai uniós támogatás segítségével napelemes rendszer termeli az Állampusztai Országos Büntetés-végrehajtási Intézet áramfogyasztásának jelentős részét. A beruházást az Európai Regionális Fejlesztési Alap és hazai központi költségvetési előirányzat közösen finanszírozta. A fejlesztés eredményeként az intézet villamosenergia-ellátásának egy részét 162,2 MWh/év termelésű napelem rendszer biztosítja.**

A fenntartható fejlődés biztosítása, valamint környezetünk jelenlegi állapotának megőrzése elengedhetetlenné teszi a megújuló energiaforrások minél szélesebb körű alkalmazását. A projekt hozzájárult az energiahordozók beszerzése terén a magas import függőségünk mérsékléséhez. A projekt közvetett hatása a hazai villamosenergia-ellátás biztonságához való hozzájárulás is.

Az Állampusztai Országos Büntetés-végrehajtási Intézet Bács-Kiskun Megyében, Solt és Harta települések között helyezkedik el. Az intézet két, egymástól 24 km-re lévő objektumból áll. Az egyik az intézetparancsnoki székhelyül is szolgáló állampusztai objektum, Harta nagyközség közigazgatási területéhez tartozik, amely a településtől mintegy 7 km távolságra található. A másik objektum Solt város közigazgatási területén helyezkedik el, a solt-nagymajori településrészen, a város központjától mintegy 7 km-re.

A telepítés az Állampusztai Országos Büntetés-végrehajtási Intézet két objektumában, az állampusztai és solti objektumban valósult meg. A beruházás során 520 db napelem panelt építettek be, összesen évi 130 kWp teljesítménnyel, amit 7 db összesen 125,2 kW csatlakozási teljesítményű inverter alakít át használati árammá. A projekt tartalmazta továbbá a kapcsolószekrényeket, a biztonsági elosztószekrényeket, védelmeket, a hálózatra kötéshez szükséges kábelezést, az elhelyezéshez alkalmas tartószerkezeteket, illetve a vagyonvédelemhez szükséges villámvédelmi berendezéseket is. Az új napelemek évi 162,2 MWh áramot termelnek. A napelemek által termelt elektromos energiát az Intézet saját maga használja fel. A projektről bővebb információt a http://bv.gov.hu/allampuszta honlapon olvashatnak.

**Kontakt:** Varga Andrea bv. alezredes 78/407-860, varga.andrea@bv.gov.hu